iraklixyz/georgian-wikipedia-cleaned huggingface dataset:
ზურაბ იონანიძე

ზურაბ იონანიძე (დ. 2 დეკემბერი, 1971, ქუთაისი, საქართველოს სსრ) — ქართველი ფეხბურთელი და ფეხბურთის მწვრთნელი, თამაშობდა თავდამსხმელის პოზიციაზე.

კარიერა
საკლუბო
ქუთაისის „ტორპედოს“ რიგებში სამჯერ გახდა საქართველოს ჩემპიონი (1999–2000, 2000–01, 2001–02). ორჯერ მოიგო ბომბარდირთა დავა (1999–2000, 2002–03). 2000, 2003 და 2006 წლებში დასახელდა ეროვნული ჩემპიონატის საუკეთესო ფეხბურთელად.

2009 წელს იონანიძე გახდა უმაღლესი ლიგის საუკეთესო ბომბარდირი ისტორიის მანძილზე (216 გოლი) და ერთადერთი მოთამაშე, რომელმაც მიითვალა 200 გოლი ეროვნულ ჩემპიონატში.

სანაკრებო
საქართველოს ეროვნულ ნაკრებში პირველად 1996 წლის 24 აპრილს, საერთაშორისო ამხანაგურ შეხვედრაში, რუმინეთის ეროვნული ნაკრების წინააღმდეგ ითამაშა, როდესაც მატჩის 63-ე წუთზე კახი გოგიჩაიშვილი შეცვალა. მატჩი ბუქარესტში გაიმართა და მასპინძელთა გამარჯვებით 5–0 დამთავრდა.

თავისი ერთადერთი სანაკრებო გოლი კი 2001 წლის 9 მაისს, აზერბაიჯანის ეროვნული ნაკრებითან გამართულ ამხანაგურ შეხვედრაში გაიტანა. მატჩი ქუთაისში გაიმართა და მასპინძელთა გამარჯვებით 1–0 დამთავრდა.

სამწვრთნელო
2014 წელს წვრთნიდა მარტვილის „მერანს“. 2016 წლიდან მუშაობდა ქუთაისის „ტორპედოს“ ახალგაზრდული გუნდის მწვრთნელად.

სანაკრებო სტატისტიკა
სანაკრებო მატჩები და გოლები
მიღწევები
საკლუბო
ტორპედო ქუთაისი
ეროვნული ლიგა: 1999–2000, 2000–01, 2001–02

ზესტაფონი
საქართველოს თასის მფლობელი: 2007–08
საქართველოს თასის ფინალისტი: 2004–05, 2005–06, 2006–07
საქართველოს სუპერთასის ფინალისტი: 2008

ინდივიდუალური
ეროვნული ლიგის საუკეთესო ბომბარდირი: 2000, 2003
ეროვნული ჩემპიონატის საუკეთესო ფეხბურთელი: 2000, 2003, 2006

ფაქტები
შოთა არველაძესთან ერთად შესულია საქართველოს ეროვნული ლიგის ყველა დროის საუკეთესო ბომბარდირთა სიაში.

ზურაბ იონანიძე ერთადერთი ფეხბურთელია საქართველოს ჩემპიონატში, რომელმაც 200-გოლიან ნიშნულს გადააბიჯა.

2020 წელს ქუთაისის „ტორპედოს“ გულშემატკივართა ვებ-გვერდზე, „ჩვენ ვართ ტორპედო“-ს მიერ ჩატარებულ გამოკითხვაში უმრავლესობის მხარდაჭერა მოიპოვა და ქუთაისის „ტორპედოს“ დამოუკიდებლობის პერიოდის საუკეთესო მოთამაშედ ზურაბ იონანიძე აღიარეს.
მიხეილ ხუციშვილი

მიხეილ ხუციშვილი (დ. 28 იანვარი, 1979, თბილისი) — ქართველი ფეხბურთელი, პოზიციით თავდამსხმელი. ბოლოს თამაშობდა სერბეთის სუპერლიგის კლუბ „ვოივოდინაში“. მოულოდნელად წავიდა ფეხბურთიდან გულზე სერიოზული პრობლემების გამო.

კარიერა
პროფესიონალური კარიერა დაიწყო „ჟინერში“, ერთ წელიწადში გადავიდა ქართულ გიგანტში, თბილისის „დინამოში“. ამ პერიოდში ასევე ირიცხებოდა ქართულ კლუბ თბილისის „ლოკომოტივსა“ და „მერანში“, ასევე მოლდოვურ ტირასპოლის „შერიფში“.

2002 წელს გადავიდა საბერძნეთში, სადაც იცავდა „კალამატას“ ღირსებას, სეზონის მეორე ნახევარი კი „პასი იანინაში“ გაატარა. 2004 წლის იანვარში იგი დაბრუნდა საქართველოში და ჩაირიცხა ქუთაისის „ტორპედოს“ რიგებში, ექვსი თვის შემდეგ იგი გადავიდა აზერბაიჯანულ კლუბ „კაპაზში“.

იანვარში იგი შეიძინა ბოლნისის „სიონმა“, რაც მისთვის კარგი გამოდგა, ვინაიდან მათ პირველი ადგილი დაიკავეს 2005-2006 წლების ჩემპიონატში. ამას მოყვა მისი დაბრუნება თბილისის „დინამოში“ 2006 წლის ზაფხულში. დინამოში ორი სეზონი დარჩა და გახდა უმაღლესი ლიგის 2007-2008 წლების სეზონის გამარჯვებული, ასევე იგივე სეზონის ბომბარდირი.

2008 წლის ზაფხულში გადავიდა აზერბაიჯანულ კლუბ ბაქოს „ოლიმპიკში“ (ახლანდელი „აზალი“), მაგრამ 6 თვის შემდეგ კონტრაქტი გააფორმა სერბეთის სუპერლიგის კლუბ „ვოივოდინასთან“. 2009 წლის ზაფხულში შეუერთდა „ვოივოდინას“ გიორგი მერებაშვილთან ერთად, მაგრამ მას დაუდგინდა გულის პრობლემები, რის გამოც მოუწია ფეხბურთიდან წასვლა 2010 წელს.

ტიტულები
საკლუბო
სიონი ბოლნისი
უმაღლესი ლიგა ჩემპიონი (1): 2005–06

დინამო თბილისი
უმაღლესი ლიგა ჩემპიონი (2): 1997–98, 2007–08

ინდივიდუალური
უმაღლესი ლიგის ბომბარდირი (1): 2007–08
ტატუირება

ტატუირება (, ; პირველწყარო — პოლინეზ.) — სხეულზე გამოსახულებების გამოყვანა კანქვეშ ნემსით, საღებავის შეყვანის საშუალებით. გავრცელებულია მსოფლიოს მრავალ ხალხშიქვის ხანიდან, რასაც მოწმობს აღმოჩენილი რქის, ძვლის და ქვის სპეციალური იარაღები. ტატუირების ჩვეულება განვითარდა სხეულის შეღებვის წესიდან და მასთან ერთად არსებობდა. პირველყოფილ ხალხებში ტატუირება შეიცავს რელიგიურ და მითოლოგიური წარმოდგენების ანარეკლს, განსაზღვრავს პიროვნების სოციალურ სტატუსს თავის სოციალურ ჯგუფში, ასევე დაკავშირებულია ტოტემისტურ წარმოდგენებთან, ფართოდ ისენებენ ინიციაციის ცერემონიის დროს. მისი მრავალფეროვანი სახეობა (ფერადი ტატუირება, სხვადასხვა ფიგურის გამოყვანა სახესა და სხეულის სხვა ნაწილებზე, სახსრების დასახიჩრება, კბილების ჩამტვრევა და ა. შ.) დიდი პატივით სარგებლობდა დედამიწის სხვადასხვა ქვეყანაში მცხოვრებ ჩამორჩენილ ხალხებს შორის,

განსაკუთრებულ მაღალ ესთეტურ დონეს მიაღწია ამ ჩვეულებამ სამხრეთ აღმოსავლეთ აზიის მაღალკულტურის ხალხებში. მაგ. იაპონიაში ტატუირების ხელოვნება თითქმის გაუსწორდა იაპონურ ფერწერას. შედარებით გვიან რომსა და შუა საუკუნეების ევროპაში ტატუირებას იყენებენ სამხედრო ტყვეებისა და სხვადასხვა სახის დამნაშავისათვის ნიშნის დასადებად. ტატუირების მოსაცილებლად იყენებენ ქირურგიულ მეთოდს და ლაზერის სხვივს. ზოგი კულტურის გადმონაშთი მიუთითებს, რომ ტატუირება შესაძლოა საქართველოშიც იყო გავრცელებული, მაგრამ აქ ამ წესს რაიმე განსაკუთრებული მნიშვნელობა არ მიუღია.
ვნება, სიფრთხილე (ფილმი)

ვნება, სიფრთხილე — ენგ ლის 2007 წლის ფილმი, ამავე სახელწოდების რომანის ეკრანიზაცია. ფილმმა მიიღო ოქროს ლომი ვენეციის კინოფესტივალზე.

სიუჟეტი
მოქმედება ვითარდება მეორე მსოფლიო ომის დროს იაპონიის მიერ ოკუპირებულ შანხაიში. გავლენიანი პოლიტიკოსს, კოლაბორაციონისტ ბატონი იის უყვარდება წინააღმდეგობის მიწისქვეშა ორგანიზაციის წევრი გოგონა ვანგი. ვანგი თავის ნამდვილ ვინაობას მალავს, ის ცდილობს, დაუახლოვდეს ბატონ იის, რათა ხელი შეუწყოს თანამზრახველებს იის მოკვლაში. მაგრამ რაც დრო გადის, იისა და ვანგის ურთიერთობა უფრო ღრმავდება.
სან-მარინოს გერბი

სან-მარინოს გერბი — დაახლოებით საუკუნეში შექმნილი გერბი. მისი ოფიციალურად დამტკიცების თარიღად მიჩნეულია 1862 წლის 6 აპრილი.

გერბის საუკუნის შუა პეიროდამდელ ოფიციალურ დიზაინთან დაკავშირებით მცირე მტკიცებულებები არსებობს. დროშების შესახებ პოპულარული ჟურნალის „ “-ის 1963-64 წლის ზამთრის გამოშვების 31-ე გვერდზე აღნიშნული იყო, რომ „სან-მარინოს დროშისა და გერბის ოფიციალური ფირფიტა, წარმოადგენდა სან-მარინოს მთავრობის საჩუქარს, ნიუ-იორკში მათი კონსულის მეშვეობით.“ 1963 წლის მარტიდან თავდაპირველად ეს ფირფიტა გამოქვეყნდა რესპუბლიკის ოფიციალურ გზამკვლევში. 2011 წელს, ახალმა „კანონმა სან-მარინოს დროშისა და გერბის“ შესახებ მიიღო ოდნავ გამარტივებული გერბის დიზაინი, მთავარი ცვლილებები შეეხო ტოტებს, რომლებსაც განტოტებები აღარ ჰქონდათ, კოშკებს რომლებიც მრგვალი ფორმის მაგივრად ოთხკუდხედები გახდნენ და ფანჯრებს, რომლებიც ახლა „სინისტერის“ მიმართულებით არიან განლაგებულნი.

სან-მარინოს გერბი გამოსახულია ქვეყნის დროშაზე და სან-მარინოს ფეხბურთის ფედერაციის ლოგოზე.

აღწერა
გერბის ოფიციალური აღწერილობა:

გერბის კომპონენტები დეტალურად:

ფარის ლურჯ ფონზე მოჩანს სამი მწვანე მთა, თითოეული ერთი ვერცხლისფერი კოშკით, რომელთაც ზემოდან ამშვენებთ ფლიუგერები, წარმოდგენილნი სირაქლემის ბუმბულით. კოშკები განასახიერებენ სან-მარინოს სამ ციტადელს (ლა-გუაიტა, ლა-ჩესტა და ლა-მონტალე), ხოლო გორაკები წარმოადგენენ მონტე ტიტანოს სამ მწვერვალს.

დევიზი — „“ . დევიზი სავარაუდოდ დაკავშირებულია, სან-მარინოს ადრეულ წლებში პოლიტიკური დევნის მსხვერპლებთან, და ქვეყნის თავისუფლების გასაოცარ შენარჩუნებასთან დიდი სახელმწიფოების გარემოცვაში. ასევე შესაძლებელია, რომ დევიზი შემუშავავებულ იქნა ქვეყნის დამაარსებლის მარინუსის ბოლო სიტყვებიდან „ “ (ლათ.-დან „მე გტოვებთ თავისუფალს ორივე კაცისგან“).
მუხისა და ზეთისხილის ტოტები, რომელნიც გერბს გარშემოერტყმიან წარმოადგენენ რესპუბლიკის სტაბილურობისა და თვისუფლების დაცვის სიმბოლოებს.
გვირგვინი წარმოდგენილია სუვერენულობის სიმბოლოს სახით.
ნესტორ მუმლაძე

ნესტორ 'რამაზ' მუმლაძე (დ. 10 ივნისი, 1959) — ქართველი მწვრთნელი, წვრთნიდა თბილისის „დინამოს“, ქუთაისის „ტორპედოს“, რუსთავის „მეტალურგსა“ და „ვიტ ჯორჯიას“. ამ უკანასკნელთან ერთად 2008-09 წლის სეზონში გახდა უმაღლესი ლიგის გამარჯვებული. 2014 წლის ივლისიდან საფეხბურთო კლუბ „ზუგდიდს“ თავკაცობდა. ამავე წლის სექტემბრიდან იგი ბესიკ შეროზიამ შეცვალა.

ტიტულები
უმაღლესი ლიგა ჩემპიონი (1): 2008/2009
უმაღლესი ლიგა მეორე ადგილი (2): 2005/2006, 2007/2008
როჟე მილა

როჟე მილა (; დ. 20 მაისი, 1952) — კამერუნელი ფეხბურთელი, რომელიც თამაშობდა თავდამსხმელის პოზიციაზე. ის იყო ერთ-ერთი პირველი საერთაშორისო დონის ვარსკვლავი აფრიკის საფეხბურთო სამყაროდან. მან სამი მსოფლიო საფეხბურთო ჩემპიონატი ითამაშა კამერუნის ნაკრების რიგებში. 1999 წელს -ის ვერსიით საუკუნის 100 საუკეთესო ფეხბურთელს შორის 57-ე ადგილზე დასახელდა.

მიღწევები
ინდივიდუალური
ფიფა-ს ასეული ( 100): 2004
ბობი მური

}
|დაბადების ადგილი = ბარკინგი, ესექსი, ინგლისი
|გარდაცვალების თარიღი =
|გარდაცვალების ადგილი = ლონდონი, ინგლისი
|პოზიცია = მცველი
|ახალგაზრდული წელი1 = 1956–1958
|ახალგაზრდული კლუბი1 = ვესტ ჰემ იუნაიტედი
|წელი1 = 1958–1974
|კლუბი1 = ვესტ ჰემი
|მატჩი1 = 544
|გოლი1 = 24
|წელი2 = 1974–1977
|კლუბი2 = ფულემი
|მატჩი2 = 124
|გოლი2 = 1
|წელი3 = 1976
|კლუბი3 =
|მატჩი3 = 24
|გოლი3 = 1
|წელი4 = 1978
|კლუბი4 =
|მატჩი4 = 7
|გოლი4 = 0
|წელი5 = 1978
|კლუბი5 =
|მატჩი5 = 9
|გოლი5 = 0
|წელი6 = 1983
|კლუბი6 =

ბობი მური (; დ. 12 აპრილი, 1941 — გ. 24 თებერვალი, 1993) — ინგლისელი ფეხბურთელი. კაპიტნობდა „ვესტ ჰემ იუნაიტედს“ 10 წელზე მეტხანს და იყო ინგლისის ნაკრების კაპიტანი 1966 წლის მსოფლიო ჩემპიონატზე, როდესაც ინგლისმა პირველი და დღემდე ერთადერთი მსოფლიო ჩემპიონის ტიტული მოიგო. აღიარებულია მსოფლიოს ყველა დროის ერთ-ერთ გამორჩეულ ფეხბურთელად, ხოლო პელემ ის საუკეთესო მცველად დაასახელა, ვის წინააღმდეგაც ოდესმე უთამაშია. 1999 წელს -ის ვერსიით საუკუნის 100 საუკეთესო ფეხბურთელს შორის 37-ე ადგილზე დასახელდა.

მურმა 108 მატჩი ჩაატარა ინგლისის ნაკრებში, რაც რეკორდი იყო მისი საერთაშორისო კარიერის დასრულებისას, 1973 წელს. ეს რეკორდი მოგვიანებით დაამხო მეკარე პიტერ შილტონმა, რომელმაც 124 მატჩი ჩაატარა ნაკრებში. მურის რეკორდი მინდვრის მოთამაშეებს შორის კი, 2009 წელს ერთი მატჩით გააუმჯობესა დეივიდ ბექჰემმა. მაგრამ, განსხვავებით ბექჰემისგან, მურს ყველა ნათამაშები მატჩი შეუცვლელად ჰქონდა ნათამაშები, რაც უნიკალური შედეგი ალბათ კვლავ დიდხანს იქნება.

სანაკრებო სტატისტიკა
მიღწევები
საკლუბო
სანაკრებო
ინგლისი
მსოფლიო ჩემპიონი: 1966

ინდივიდუალური
მსოფლიო ჩემპიონატის სიმბოლური ნაკრების წევრი: 1966
რატი ალექსიძე

რატი ალექსიძე (დ. 3 აგვისტო, 1978, თბილისი) — ვეტერანი ქართველი თავდამსხმელი, კარიერა დაასრულა. ბოლოს ირიცხებოდა გორის „დილას“ რიგებში. გამოდიოდა საქართველოს თითქმის ყველა ასაკობრივ ნაკრებში, ასევე ეროვნულ ნაკრებშიც.

კარიერა
საკლუბო
მისი საკლუბო კარიერა დაიწყო თბილისის „დინამოში“. ჯერ კიდევ 1996 წელს ვარჯიშობდა „ჩელსის“ სარეზერვო გუნდში. ალექსიძეს მთავარ გუნდში თამაშის უფლება არ ჰქონდა, რადგან გაერთიანებულ სამეფოში კონტრაქტის გაფორმების უფლება არ ჰქონდა და „დინამოში“ დაბრუნდა.

1996-97 წლების სეზონში. მისს გოლის გატანის ალღო დაეხმარა კლუბს მოეგო უმაღლესი ლიგა 1997, 1998 და 1999 წლებში, ისევე როგორც 1997 წლის თასის მოპოვებაში. მისი „დინამოში“ თამაშის მანძილზე 71 მატჩში შეძლო 33 გოლის გატანა და განსაკუთრებით 1999-00 წლების სეზონში 14 მატჩში გატანილი 12 გოლის შემდეგ მისით უცხოური კლუბები დაინტერესდნენ, მათ შორის მოსკოვის „სპარტაკი“, თუმცა ალექსიძის შეძენა „ჩელსიმ“ მოახერხა.
ალექსიძემ პირველ გუნდში ჩაატარა მხოლოდ 2 მატჩი ლიგაში და 1 ევროპაზე, ყველა შემცვლელად. ეროვნულ ნაკრებში გამოძახებულმა ალექსიძემ ტრავმა მიიღო უკრაინის ანკებთან თამაშში, რის გამოც 11 თვე გაუცდა. ნარკოდამოკიდებულების გამო სამწელიწადნახევრის მანძილზე კარიერა შეწყვეტილი ჰქონდა.

2008 წლის ივლისში იგი დაბრუნდა ფეხბურთში და კარიერა გააგრძელა თბილისის „ლოკომოტივში“. 2009 წელს შეუერთდა უნგრულ „დიორს“, სადაც 2012 წლამდე ითამაშა. შემდეგ უკანა კუნთის გაწყვეტის გამო გუნდს ვეღარ ეხმარებოდა და გადაწყვიტა საქართველოში დაბრუნებულიყო. კარიერა გორის „დილაში“ განაგრძო, თუმცა მალევე იქიდანაც წამოვიდა.

სანაკრებო
1998 დან 2004 წლამდე ეროვნულ ნაკრებში ჩატარებული აქვს 28 მატჩი და შეძლო 2 გოლის გატანა.
ტაქსოდიუმისებრნი

ტაქსოდიუმისებრნი — წიწვოვან მცენარეთა ოჯახი ძველი კლასიფიკაციით, ახალი კლასიფიკაციით კვიპაროზისებრთა ოჯახთან ერთად განიხილება. მაღალი ხეებია, ნემსისებრი ან ქერქლისებრ ფოთლები აქვთ. ოჯახში 15-16 სახეობაა, რომლებიც 9 გვარშია გაერთიანებული.

იზრდებიან აღმოსავლეთ აზიასა და ჩრდილოეთ ამერიკაში. 1 გვარი გვხვდება ტასმანიაში. გეოლოგიის წარსულში ტაქსოდიუმისებრნი უხვად და ფართოდ იყო გავრცელებული ჩრდილოეთ ნახევარსფეროში; საქართველო, კერძოდ კოლხეთის დაბლობი, ტაქსოდიუმისებრთა საოცარი ხანგრძლივი არსებობით (მეზოზოური ერიდან მეოთხეული პერიოდის ჩათვლით) და მრავალფეროვნებით გამოირჩეოდა.

თანამედროვე ტაქსოდიუმისებრნი ნამდვილი „ცოცხალი ნამარხებია“ (განსაკუთრებით მეტასეკვოიის, გლიპროსტრობუსისა და ტაივანიის გვარები). უფრო ცნობილი გვარების სეკვოია, სეკვოიადენდრონი, ტაქსოდიუმი, კრიპტომერია, კუნინგამია. ტაქსოდიუმისებრთა მერქანს სხვადასხვა დანიშნულებით იყენებენ. ზოგიერთ სახეობას დეკორატიულ მცენარედ აშენებენ.
ანდერსონ აკინო

ანდერსონ აკინო (; დ. 18 დეკემბერი, 1986, ფოს-დუ-იგუასუ, პარანა, ბრაზილია) — ბრაზილიელი ფეხბურთელი, თავდამსხმელი.

სხვადასხვა დროს იცავდა „ატლეტიკო პარანაენსეს“, „სპორტ რესიფის“, „გოიასის“, „იტუანოს“, რუსთავის „ოლიმპის“, „პარანას“, „კორიტიბას“, „სანტა-კრუზის“, „ლინენსეს“, „ბოტაფოგოს“, „ფიგეირენსესა“ და „ლონდრინას“ ღირსებას. ამჟამად კვლავ ბრაზილიური კლუბის „იტუანოს“ ღირსებას იცავს.

პარანას შტატის სუპერლიგის ჩემპიონი (2002) და დალასის თასის მფლობელი (2005) „ატლეტიკო პარანაენსეს“ შემადგენლობაში. ბრაზილიის ჩემპიონატის (სერია ) (2006) და პერნამბუკანოს ჩემპიონატის ორგზის (2006, 2007) გამარჯვებული „სპორტ რესიფის“ შემადგენლობაში. საქართველოს ჩემპიონი (2010) რუსთავის „ოლიმპის“ შემადგენლობაში. პარანაენსეს ჩემპიონატის ორგზის (2011, 2012) გამარჯვებული „კორიტიბას“ შემადგენლობაში.

2009–2010 წლის სეზონში ანდერსონ აკინომ რუსთავის „ოლიმპის“ მაისურით საქართველოს ჩემპიონატის 31 მატჩში 26 გოლი გაიტანა და ქვეყნის პირველობის საუკეთესო ბომბარდირის ტიტული მოიპოვა.

საკლუბო სტატისტიკა
მიღწევები
საკლუბო
ატლეტიკო პარანაენსე
დალასის თასი: 2005
პარანას შტატის სუპერლიგა: 2002

სპორტ რესიფი
პერნამბუკანოს ჩემპიონატი: 2006, 2007
ბრაზილიის სერია : 2006

რუსთავი
საქართველოს ჩემპიონატი: 2009–10

კორიტიბა
პარანაენსეს ჩემპიონატი: 2011, 2012
კადეშის ზავი

კადეშის ზავი (ასევე მარადიული ზავი ან ვერცხლის ზავი) — ზავი ეგვიპტის ფარაონ რამსეს -სა და ხეთების მეფე ხათუსილი -ს შორის. ზავი მიჩნეულია მსოფლიოში პირველ სამშვიდობო ხელშეკრულებად. ხეთური ორიგინალი ინახება სტამბოლის არქეოლოგიურ მუზეუმში, ხოლო მისი ასლი - ნიუ-იორკის გაერთიანებული ერების ორგანიზაციის შტაბ-ბინაში.

ზავი დადებულია რამსეს -ის მეფობის ოცდამეერთე წელს. ზავმა ბოლო მოუღო ორ სახელმწიფოს შორის კონფლიქტს სირია-პალესტინის საზღვარზე. ტექსტის დედანი ვერცხლის ფირფიტებზე ყოფილა ამოტვიფრული, რომლებიც დღეს დაკარგულად ითვლება. ეგვიპტური ვერსია შემორჩენილია კარნაკის ტაძრის კედლებზე. ეგვიპტური ვერსია ბევრად ვრცელია ხეთურზე. მეცნიერების ვარაუდის თანახმად, ეგვიპტელებმა ხათუსილი -ს შემოკლებული ვერსია გაუგზავნეს, სადაც მთელი რიგი მუხლები ამოღებული იყო.

ტექსტის მიხედვით ხათუსილი -ის წარგზავნილები ჩადიან პი-რამსესში და ზავს დებენ ეგვიპტის ფარაონ რამსეს -სთან. რამსესმა აღიარა ხათუსილის ლეგიტიმურობა სამეფო ტახტზე. ხეთებს გადაეცათ ქალაქები ამურუ და კადეში, ხოლო ეგვიპტეს შეუნარჩუნდა ფინიკია. რაც შეეხება სირიის ტერიტორიას იგი ორად გაიყო. ქვეყნის ჩრდილოეთი ნაწილი ხეთებს გადაეცათ, ხოლო სამხრეთი ეგვიპტელებს. ხელშეკრულების მიხედვით ომი სამუდამოდ გამოირიცხა ამ ორი ქვეყნის ურთიერთობებში. ზავი შეეხო ლტოლვილებსაც, ორივე ქვეყანას უნდა დაებრუნებინა ისინი თავიანთ ქვეყანაში, თან ისე რომ არ დაესაჯა თავისი ქვეყნის ხელისუფლებას.

ზავის შედეგად ქვეყნებს შორის მშვიდობა დამყარდა, სულ მალე რამსეს -მ ცოლად შეირთო ხათუსილი -ის ასული მაათორნეფრურა, რომელსაც ეგვიპტელებმა ნეფერურა შეარქვეს.
გოჩა ტყებუჩავა

გოჩა ტყებუჩავა (დ. 24 ნოემბერი, 1963) — ქართველი და საბჭოთა ფეხბურთელი და ფეხბურთის მწვრთნელი.

კარიერა
საკლუბო
კარიერა დაიწყო თბილისის „ლოკომოტივში“ 1982 წელს. საბჭოთა კავშირის მეორე ლიგაში ჩატარებული რამდენიმე თამაშის შემდეგ გადავიდა თბილისის „დინამოში“, ჩაატარა მხოლოდ ერთი მატჩი სარეზერვო გუნდში და გადავიდა მოსკოვის „დინამოში“. საბჭოთა კავშირის უმაღლეს ლიგაში მისი დებიუტი შედგა 23 მაისს, მე–12 ტურის მატჩში ტაშკენტის „ფახთაქორის“ წინააღმდეგ, 46-ე წუთზე შეცვალა ალექსანდრე ბოროდიუკი და 86-ე წუთზე შეძლო გოლის გატანა. მთელ სეზონში ითამაშა 17 მატჩი და გაიტანა 3 გოლი. 1983 წლის სეზონში ასევე ითამაშა დინამოში, 1984 წელს კი გადავიდა ლანჩხუთის „გურიაში“. 3 წლის მანძლზე გოჩამ ჩაატარა 132 მატჩი და გაიტანა 16 გოლი. 1986 წელს იგი დაეხმარა გუნდს უმაღლეს ლიგაში გადასვლაში, მაგრამ შემდეგ სეზონში ბოლო ადგილის დაკავების გამო გუნდი ისევ პირველ ლიგაში დაბრუნდა, რის გამოც გოჩამ დატოვა გურია. 1988 წელს ჩაირიცხა თბილისის დინამოში, მაგრამ ზაფხულში ისევ გურიაში დაბრუნდა, სადაც ითამაშა 4 სეზონი, ჩაატარა 98 მატჩი და მიითვალა 4 გოლი.1991 დან 1992 წლამდე თამაშობდა იბერიაში, 1992 დან 1993 წლამდე ფინურ „ილვესში“. 1993–1994 წლებში ირიცხებოდა თბილისის „დინამოში“, ხოლო 1994 წელს გადავიდა ისრაელში, სადაც ითამაშა კარიერის დასასრულამდე (2000).

სანაკრებო
1983 წელს გოჩა გამოიძახეს საბჭოთა კავშირის ახალგაზრდულ ნაკრებში მსოფლიო ჩემპიონატზე, რომელიც მექსიკაში ჩატარდა, მაგრამ არც ერთი მატჩი არ უთამაშია.

ერთადერთი მატჩი საქართველოს ეროვნულ ნაკრებში ჩაატარა 1994 წლის 26 ივნისს ლატვიის წინააღმდეგ.

სამწვრთნელო
პროფესიონალური კარიერის შემდეგ ხელი მიჰყო მწვრთნელობას. 2001 წელს წვრთნიდა თბილისის დინამოს, 2004–2005 წლებში საქართველოს ახალგაზრდულ ნაკრებში, ხოლო 2012 ში ზუგდიდის ბაიას.
Sadeness (Part I)

" " — მუსიკალურ პროექტ ენიგმას სიმღერა. იგი გამოვიდა 1990 წელის ნოემბერში, როგორც ოთხიდან პირველი სინგლი, ალბომიდან ... სიმღერა საერთაშორისო ჰიტად იქცა, მოხვდა რა 24 ქვეყნის ჩარტების პირველ პოზიციებზე და სხვა ქვეყნების საუკეთესო ათეულებში, მათ შორის - აშშ-ში, სადაც იგი პოპულარული სიმღერების ჩარტის მეხუთე პოზიციაზე იმყოფებოდა, ხოლო საცეკვაო ჩარტში - პირველზე. ამ ქვეყანაში მან ოქროს სტატუსი მიიღო. მსოფლიო მასშტაბით გაიყიდა 5 მილიონი ასლის ოდენობით.

ჩარტი
პოზიცია ჩარტებში
ჩარტი წლის ბოლოს
მწვანე პითონი

მწვანე პითონი — გველების სახეობა მახრჩობელასებრთა ოჯახისა. სხეულის სიგრძე 150-180 სმ, ზოგჯერ 200 სმ აღწევს. გავრცელებულია პაპუა-ახალი გვინეის ტროპიკული წვიმის ტყეებში, ინდონეზიის კუნძულებსა და კეიპ-იორკის ნახევარკუნძულზე. კვერცხისმდებელი სახეობაა. შეწყვილებიდან 70-90 დღის შემდეგ დებს 5-35-მდე კვერცხს. ძირითადად ბინადრობს ტროპიკულ ტყეებში, ბუჩქებში, ბუჩქნარებსა და ხეებზე. სიცოცხლის ხანგრძლივობა 15-იდან 20 წლამდეა.
როდნა

როდნა — მთის მასივი კარპატებში. აღმოსავლეთი კარპატების უმაღლესი ნაწილი. ვრცელდება რუმინეთის ჩრდილოეთით, უკრაინის სახელმწიფო საზღვართან. დასავლეთიდან აღმოსავლეთისაკენ გადაჭიმულია დაახლოებით 50 კმ-ზე. უმაღლესი მწვერვალის სიმაღლეა 2305 მ (მთა პიეტროსი). აგებულია გრანიტებითა და კრისტალური ქანებით, დასავლეთი ნაწილი — ფლიშით. თხემური ნაწილი ატარებს ძველი გამყინვარების კვალს. მთებში გავრცელებულია პირიტის საბადოები, აგრეთვე მოიპოვება მინერალური წყაროები. ფერდობები, ზღვის დონიდან 1500 მ-მდე შემოსილია წიფელითა და წიწვოვანი ტყით; უფრო მაღლა არის მდელოები და ბუჩქნარები. ზაფხულში, ალპური მდელოები გამოყენებულია საძოვრებად. უფრო ქვემოთ ხდება ხე-ტყის დამზადება. მასივის გარკვეული ნაწილი უკავია ეროვნულ პარკსა და ბიოსფერულ რეზერვატს. განვითარებულია ტურიზმი.
ფეგერაშის მასივი

ფეგერაშის მასივი — მთის მასივი სამხრეთ კარპატებში. გადაჭიმულია რუმინეთის ცენტრალურ ნაწილში დაახლოებით 60 კმ-ზე. მასზე აღმართულია რუმინეთის ყველაზე მაღალი მწვერვალი — მოლდოვიანუ (2544 მ). მოქცეულია მდინარე ოლტის ხეობასა და მდინარე დიმბოვიცის სათავეებს შორის. რელიეფში გვხვდება მყინვარული ტბები, ცირკები, კლდოვანი მწვერვალები. აგებულია მეტწილად კრისტალური ფიქლებით. 1700 მ-მდე შემოსილია წიფლის, მუხისა და წიწვოვანი ტყით, უფრო მაღლა არის სუბალპური და ალპური მცენარეულობა. განვითარებულია ტურიზმი, ალპინიზმი.
პარინგის მთები

პარინგის მთები, პარინგულუი — ქედი რუმინეთში, ვრცელდება სამხრეთ კარპატებში. რუმინეთის ერთ-ერთი ყველაზე მაღალი ქედი. უმაღლესი მწვერვალის სიმაღლე აღწევს 2519 მ-ს (მთა პარინგულ-მარე). მეტწილად აგებულია კრისტალური ქანებით, პერიფერიული ნაწილი აგებულია პალეოზოური, მეზოზოური და კაინოზოური ასაკის დანალექი ქანებით. კალთები შემოსილია ფართოფოთლოვანი ტყით; უფრო მაღლა სუბალპური და ალპური მდელოებია.
ტაშირის სერი

ტაშირის სერი — ქედი საქართველოში, სამცხე-ჯავახეთის მხარის ბორჯომის მუნიციპალიტეტში. წარმოადგენს მესხეთის ქედის აღმოსავლეთი ბოლოს განშტოებას. მდინარეებს ბანისხევსა და ლიკანისხევს შორის (მტკვრის მარცხენა შენაკადები). გამოეყოფა ლომისმთის ერთ-ერთ ტოტს. შუა ნაწილის მწვერვალის სიმაღლეა 1654 მ. აგებულია ეოცენური ვულკანოგენური წყებით. შემოსილია ფოთლოვანი და წიწვიანი ტყით.
ჰარგიტა

ჰარგიტა, ჰარგიტეი — ვულკანური ქედი კარპატებში, რუმინეთის ტერიტორიაზე. სიგრძე ჩრდილოეთიდან სამხრეთისაკენ დაახლოებით 70 კმ, სიგანე 25 კმ. ყველაზე მაღალი მწვერვალის სიმაღლეა 1801 მ (მთა ჰარგიტა-მედერაში). ჰარგიტეი წარმოადგენს „მსხვილ ანდეზიტურ მასასა“ და ევროპის ფარგლებში არსებულ უდიდეს ვულკანურ სხეულს.
კელიმანი

კელიმანი — მთის მასივი აღმოსავლეთ კარპატებში, რუმინეთის ტერიტორიაზე. სიგრძე დაახლოებით 70 კმ. ყველაზე მაღალი მწვერვალის სიმაღლეა 2104 მ (მთა პიეტროსი). ძირითადად აგებულია ნეოგენური ვულკანური ქანებით. ღრმად არის დანაწევრებული მდინარეთა ხეობებით. მთა პიეტროსის ლანდშაფტში არის ძველი გამყინვარების კვალი. ფერდობები შემოსილია წიფლის, ნაძვისა და შერეული ტყით, უფრო მაღლა სუბალპური და ალპური მდელოებია.
ტაშისკარის არხი

ტაშისკარის არხი, დოღლაურის არხი — საინჟინრო სარწყავი სისტემა შიდა ქართლის მხარეში. იწყება სოფელ ტაშისკართან, მდინარე მტკვრის მარცხენა ნაპირზე, მიემართება აღმოსავლეთისკენ, შემდეგ უხვევს ჩრდილო-აღმოსავლეთისკენ, სოფელ ზემო შაქშაქეთთან კვეთს მდინარე აღმოსავლეთის ფრონეს და მთავრდება სოფელ ბრეთის მახლობლად. სიგრძე 62 კმ, წყლის ხარჯი 12,0 მ³/წმ. მწყობრში ჩადგა 1959 წელს. რწყავს ხაშურისა და ქარელის მუნიციპალიტეტების სავარგულებს (10,4 ათასი ჰა).
Assassin’s Creed IV: Black Flag

’ : — კომპიუტერული თამაშების სერიის მეცხრე ნაწილი, მულტიპლატფორმული თამაში მოქმედებით-სათავგადასავლო ჟანრში, რომელსაც ქმნის -ი.

თამაში არის ’ -ის ისტორიის გაგრძელება, სადაც მთავარი გმირი არის „აბსტერგოს“ ანალიტიკოსი, რომელიც იკვლევს დესმონდ მაილსის გენეტიკურ მეხსიერებას. ისტორიული პერიოდის გმირი კი ედვარდ კენვეია (ინგლ. ), ჰეითემ კენვეის მამა, და კონორის პაპა. თამაშის მოქმედება მიმდინარეობს პირატობის ოქროს ხანაში, კარიბის ზღვაში, რამდენიმე კუნძულზე როგორიცაა იამაიკა, კუბა, ბაჰამის კუნძულები და სხვა.

პროექტის სლოგანია „ახალი ერა, ახალი მკვლელი, ახალი წესები“.

თამაშის პროცესი
2013 წლის 4 მარტს ინტერნეტში გაჩნდა დაწვრილებითი ინფორმაცია თამაშის შესახებ, რომელიც იყო წარმოდგენილი -ის მიერ დახურულ პრეზენტაციაზე, გახდა ცნობილი რომ ამ ნაწილს დაემატება სრულიათ გახსნილი მსოფლიო, შედგენილი 50 ადგილით რომელიც თავისში შეიცავს დიდ ქალაქებს, პატარა დასახლებებს, მაიას ნანგრევები, ჯუნგლები, ჭაობები და გამოქვაბებულები. თამაში დიდ ყურადღებას აქცევს საზღვაო ბრძოლას, აქ ასევე არის სხვადასხვა კლასები გემებისთვის. მოთამაშესთვის ხელმისაწვდომი იქნება საკუთარი გემი სახელად „გალკა“, რომელზედაც შესაძლებელი იქნება მოდიფიკაციების დაყენება.

მოქმედება ხდება 1715 წელს კარიბებში;
ჩნდება შესაძლებლობა რომ მოთამაშემ საკუთრად აირჩიოს მეზღვაურთა ეკიპაჟი;
საყვინთავი ზარის მეშვეობით შესაძლებელი იქნება წყალში ჩასვლა და ჩაძირულები გემების/საგანძურების გამოკვლევა;
შეიცვალა აბორდაჟის პროცესი;
თანამედროვე სიუჟეტის მოქმედებები შესრულდება კანადა, მონრეალში;
თამაშის პროცესი თანამედროვე ერაში მარტო გამოკვლევითი ხასიეთი აქვს და არ იქნება არანაირი საბრძოლო სიტუაცია;
შესაძლებელი ხდება ვეშაპებზე ნადირობა;
თამაშის 60% მოხვდება ხმელეთზე, დანარჩენი 40% კი ზღვაში;
შეაიარაღებების სახეობები იმატებს სხვა ნაწილებთან შედარებით;
ახლა მტერს შეუძლია წყალში ცურვა;
შეიძლება პირატული სიმღერების პოვნა, რომელსაც ეკიპაჟის წევრები იმღერებენ მოგზაურობის დროს;
"არწივის მხედველობა" გაუმჯობესდა, შეიძლება მტრის მონიშვნა და კედლის იქით ხედვა;
საკონტროლო პუნქტის გასვლის შემდეგ სხვადასხვა ადგილებში შესაძლებელი იქნება სწრაფი მოგზაურობა;
როდესაც ედუარდი შეხვდება მკვლელებს ის სრულად არ იქნება დარწმუნებული რომ მათ დაეხმაროს;
როდესაც მოთამაშე ჩავა შემთხვევით კუნძულზე, დაეწერება რისი პოვნა და შესრულება შეიძლება;
პლანტაციებზე შესაძლებელია მფლობელისგან გასაღების მოპარვა და არსებული პლანტაციის ქონების გაძარცვა;
სრულ თამაშის გავლას სჭირდება 70 საათი.

მუსიკა
ტაშტახტი

ტაშტახტი — უღელტეხილი საქართველოსა და თურქეთის (არტაანის პროვინცია) საზღვარზე, აჭარის ავტონომიურ რესპუბლიკაში, ხულოს მუნიციპალიტეტში. მდებარეობს არსიანის ქედზე, გოდერძის უღელტეხილის სამხრეთით, მდინარე ხირხატისწყლის (სხალთის მარჯვენა შენაკადი) სათავეში. სიმაღლე ზღვის დონიდან 2291 მ. ტაშტახტის მიდამო აგებულია პალეოგენური ტუფ-ბრექჩიებით, ტუფ-ქვიშაქვებითა და ანდეზიტური განფენებით. კალთები შემოსილია სუბალპური ბალახეულით.